SCEA

Para i repara
2026-01-24 10:00 (Europe/Madrid) | Plaça Ferran Reyes
Comencem l’any a Navas, amb una edició més del mercat d’intercanvi i reparació d’objectes per a totes les edats. Durant el matí, podreu dur tots aquells objectes (eines, vaixella, petits electrodomèstics, joguines…) que ja no feu servir, que estiguin en bon estat, per intercanviar-los per d’altres que necessiteu. Si teniu algun objecte, que necessita una reparació no dubteu a dur-lo per prendre
a reparar-lo amb l’ajuda de persones expertes. Només caldrà que ens informeu de la franja horària en la qual vindreu a reparar i l’aparell o objecte, a través del formulari d’inscripció.
A més a més, comptarem amb un espai de costura per qui vulgui venir a fer els baixos dels pantalons, o arreglar quelcom de roba.
Veniu a gaudir d’un matí d’intercanvi i reparació!
Durant l’intercanvi:
No s’acceptarà: enciclopèdies ni llibres, excessivament vells o en mal estat, eines d’ús industrial ni maquinària
pesada, làmpades de peu o sostre ni bombetes, objectes de decoració ni ordinadors de sobretaula, electrodomèstics grans ni mobles. El dia dels mobles a Sant Andreu és el DIMECRES de 20 a 22 h.
S’acceptarà: joguines, materials i eines de merceria, papereria i d’oficina, llibres i contes infantils, instruments
musicals, materials i eines de ferreteria i fusteria d’ús
domèstic, materials de llum, estris de cuina, eines i petits electrodomèstics, així com complements d’ordinadors, si funcionen.
Què podem reparar?
• Petits electrodomèstics (inclou microones)
• Petits equips o joguines mecàniques
• Ordinadors
• Mòbils
Què no podem reparar?
• Bicicletes
• Impressores
• Càmeres fotogràfiques
• Equips amb gas i/o inflamables
Coorganitzat amb el Centre Cívic de Navas, el PDC de Navas i T’acompanyem.
A càrrec de l’Associació OpenArts.
Inscripcions al Centre Cívic de Navas.

Cinefòrum HOPE! Ep.02 “El poder de dos palabras”
2026-01-24 18:00 | Aula de Natura El Meandre, la Cellera de Ter
Cada canvi comença amb dues paraules: “I si…”. I si hi hagués una altra manera de produir els nostres aliments que ens permetés gestionar millor l’aigua i els recursos naturals alhora que reduïa les emissions? I si hi hagués una altra manera de dissenyar les nostres ciutats, de climatitzar les nostres llars…?
El canvi climàtic no sols és un repte ambiental, sinó una crida a reimaginar la nostra manera de viure. En aquest episodi, descobrim com dues paraules, “I si…?”, poden ajudar-nos a dissenyar el món que volem i a desencadenar transformacions sorprenents en diferents parts del món. Des d’agricultors que reemplacen pesticides per flors per a regenerar el sòl i protegir els pol·linitzadors, fins a ciutats que redissenyen els seus carrers per a retornar-les a les persones, la imaginació es revela com una de les eines més poderoses per a solucionar la crisi climàtica.
Acompanyats per figures com Rob Hopkins, fundador del moviment Ciutats en Transició, i científiques com Toby Kiers, que estudien la vida subterrània del sòl, viatgem per Lieja, Amsterdam i París, entre altres llocs, per a conèixer històries d’innovació i valentia.
